ПРОТОКОЛ №  10
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  16 март 2015 г.

Днес, 16 март 2015 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

	         ПРЕДСЕДАТЕЛ:  НЕЗАБРАВКА СТОЕВА
	                  ЧЛЕНОВЕ:  ГАЛИНА КАРАГЬОЗОВА - отсъства
                                             КАЛИН КАЛПАКЧИЕВ
                                                                        ВАСИЛ ПЕТРОВ

На заседанието, при обсъждането на т. 1 от дневния ред присъстваха и Юлиана Колева, Каролина Неделчева и  Румен Георгиев.

На заседанието присъстваха експертните сътрудници към комисиите: Иванка Котева - началник отдел „Деловодно обслужване”, Георги Ангелов - младши експерт-юрисконсулт в отдел „ЮОДКВСС” на дирекция „Правна”, Саша Харитонова - директор на дирекция „Правна” и Валери Михайлов  -  директор на дирекция "Информационни технологии и съдебна статистика".

1. ОТНОСНО: Обсъждане на предложения за промяна на текстове в Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, приета с решение на ВСС по протокол № 57/04.12.2014 г.

При проведените обсъждания Комисията по предотвратяване и установяване на конфликт на интереси и взаимодействие с Инспектората към ВСС взе предвид изразените становища от председателите на апелативните съдилища и апелативния специализиран наказателен съд, специализирания наказателен съд, окръжните и административните съдилища в проведените заседания на 09.02.2015 г. и 16.02.2015 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. ДОПУСКА ПРОМЕНИ в текстовете на приетата с Решение на ВСС по протокол № 57/04.12.2014 г. Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, както следва:

-	В т. 1 Общи положения, буква „б” ИЗМЕНЯ текста, както следва: „ Разпределението на делата във всички съдилища се извършва на принципа на случайния подбор чрез електронно разпределение, съобразно поредността на постъпването им, по материя и видове дела и съобразена с процесуалните срокове, изискващи незабавно произнасяне”.

-	ОТПАДА т. 1 Общи положения, буква „в”.

-	В т. 2.2. ИЗМЕНЯ текста, както следва: „Административните ръководители могат да определят началната информация след решение на общото събрание на съответния съд”.

-	В т. 3. „Лица, извършващи случайното разпределение на делата” ИЗМЕНЯ текста, както следва: „Административните ръководители на органите на съдебната власт извършват компютърното разпределение на делата. Административният ръководител може да възлага тази дейност със заповед на председателите на отделенията или на други съдии”.

-	ИЗМЕНЯ текста на т. 4, както следва: „Особени хипотези на приложение на принципа на случайното разпределение на делата”.

-	В т. 4.1.4. ИЗМЕНЯ текста, както следва: „За времето на отсъствие на съдия-докладчик или на друг член на състава административният ръководител определя негов заместник, съобразно утвърдените вътрешни правила. Правилата могат да бъдат съгласувани от общото събрание на съдиите и се оповестяват публично на интернет страницата на съответния съд”.

-	ИЗМЕНЯ текста на т. 4.2., както следва: „Прилагане на подбора без участие на определени съдии”.

-	В т. 4.2. „Прилагане на подбора без участие на определени съдии” създава нова б. „д”: „За всички останали случаи, за които законите изискват разглеждането на делото без определен съдия”.

-	ИЗМЕНЯ текста в т. 4.3., както следва: „По делата за допускане на обезпечение на бъдеш иск подбор чрез опция “по дежурство” се извършва в съдилищата, където има трима или повече дежурни съдии”.

-                  В т. 4.3. ОТПАДА текста на буква „а”.

-          В т. 4.3. ОТПАДА текста на буква „б”: „По делата за допускане на обезпечение на бъдеш иск подбор чрез опция “по дежурство” се извършва в съдилищата, където има трима или повече дежурни съдии”.

-	В т. 4.3. ОТПАДА текста на буква „в”: „Административните ръководители в началото на всеки календарен месец със заповед одобряват график на дежурствата на магистратите от съответния орган”.

-	В т. 4.4. Повторно разпределение на вече разпределено дело, създава нова буква „б”: „при смяна на съдия-докладчик по други причини”.

-	ОТПАДА текста на т. 4.5.: „При невъзможност на член на състава да участва в разглеждане на дело, по което не е докладчик, но е в неговия състав...”.

-	В т. 4.1.4. ИЗМЕНЯ текста, както следва: „Ежеседмично във всеки съд се извършва архивиране на електронен носител на натрупаната информация за разпределението на делата. Информацията се съхранява за срок не по-малък от най-продължителния срок за архивирането на делата. Административният ръководител на съответният съд носи отговорност за съхранението и опазването на информацията”.

1.2. ВЪЗЛАГА на сътрудниците на Комисията да отразят направените промени в Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, приета с решение на ВСС по протокол № 57/04.12.2014 г.

1.3. ВНАСЯ актуализираната Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, в заседанието на Висшия съдебен съвет, насрочено за 19.03.2015 г., за разглеждане и произнасяне.

2. ОТНОСНО: Анализ на констатираните от Инспектората към ВСС случаи на нарушаване правото на разглеждане и решаване на делото в разумен срок (01.04.2014 г. – 30.09.2014 г.)

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

2.1.	ОТЛАГА разглеждането на т. 2 от настоящия дневен ред за следващо заседание на Комисията.

3. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

3.1.	ОТЛАГА разглеждането на т. 3 от настоящия дневен ред за следващо заседание на Комисията.

4. ОТНОСНО: Разни.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

4.1.	ОТЛАГА разглеждането на т. 4 от настоящия дневен ред за следващо заседание на Комисията.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: 		/П/			
НЕЗАБРАВКА СТОЕВА